Angliya chempionatining 37-turida 2-o‘rindagi «Arsenal» (81 ochko) safarda «Nottingem Forest»ga yutqazdi (0:1) va peshqadam «Manchester Siti»ga (85 ochko) yetib olish imkoniyatini yo‘qotdi. Foto: Getty images Natijada «shaharliklar» o‘z tarixida 9-bor mamlakat chempionligini qo‘lga kiritdi. Gvardiola jamoasi so‘nggi 6 yilda 5-marta Angliyaning tengsiz klubiga aylandi. «Siti» ertaga, 21 may kuni 37-tur doirasida «Chelsi»ni qabul qiladi va muxlislari qarshisida chempionlikni nishonlaydi. Manchester klubida bu mavsumda trebl qilish imkoniyati bor. Buning uchun jamoa 3 iyun kuni Angliya Kubogi finalida hamshahari «MYu»ni, 10 iyunda YeChL finalida «Inter»ni mag‘lub etishi kerak.